Държавен вестник, бр. 95, 2010 г., стр. 63

БРОЙ  95	
Д Ъ Р Ж А В Е Н  В Е С Т Н И К 	
СТР.  63  
6.8.2. Специалистът по дентална медицина 
трябва да може да направи клинична оценка и 
диференциална диагностика на оралните прояви 
на съответното заболяване и да участва в симп­
томатичното лечение на оралните прояви на 
заболяването;
6.8.3. Общото заболяване се лекува от съот­
ветния специалист.
Раздел ІІ
Изисквания към лечебните заведения за упражня­
ване на специалността „Детска дентална медицина“
1. Задължителни изисквания:
1.1. Видове лечебни заведения. Детският ден­
тален лекар извършва самостоятелна или екипна 
профилактична и лечебна дейност на деца във:
1.1.1. Лечебни заведения за извънболнична 
помощ;
1.1.2. Лечебни заведения за болнична помощ.
1.2. Изисквания към материално-техническата 
базата в лечебното заведение за осъществяване 
на специалността „Детска дентална медицина“:
1.2.1. Архитектурно-технологични изисквания. 
Помещенията, в които ще се практикува дет­
ска дентална медицина, трябва да отговарят на 
нормативноустановените в страната изисквания. В 
тях трябва да има обособен кът за психологична 
подготовка на детето за денталното лечение, про­
веждане на профилактика, мотивация и обучение 
за правилни орално-хигиенни грижи;
1.2.2. Оборудване и апаратура. Освен стан­
дартното оборудване за практикуване на дентална 
медицина задължително изискване е:
1.2.2.1. Наличието на допълнителен детски стол 
(подложка) към денталния стол за настаняване 
на детето;
1.2.2.2. Наличие на скалер;
1.2.2.3. Наличие на апекслокатор;
1.2.3. Наличие на инструментариум. Детският 
дентален кабинет трябва да е снабден със:
1.2.3.1. Набор за спешна медицинска помощ и 
телефон за връзка при необходимост от спешна 
медицинска помощ;
1.2.3.2. Тестове за определяне на индивидуален 
риск за развитие на кариес и мотивация – тест за 
буферен капацитет на слюнка и тест за S. mutans 
и Lactobacilli;
1.2.3.3. Набор от турбинни борчета за микро­
инвазивно препариране на кавитети;
1.2.3.4. Детски кофердами;
1.2.4. Лекарствени продукти и медицински 
изделия:
1.2.4.1. Калциево-хидроокисни препарати за 
лечение на зъби с незавършено кореново развитие;
1.2.4.2. Глас-йономерни цименти и компомери 
за обтурации;
1.2.4.3. Разнообразен набор от средства за ло­
кална флуорна профилактика (разтвори, гелове, 
лакове, пяна);
1.2.4.4. Средства за реминерализираща терапия;
1.2.4.5. Четки и пасти за орална хигиена;
1.2.4.6. Средства за визуализиране на зъбната 
плака;
1.2.4.7. Силанти;
1.2.5. Външни услуги:
1.2.5.1. Връзка с център за спешна медицинска 
помощ;
1.2.5.2. Връзка с медико-диагностична лабо­
ратория (за извършване на генетични, хематоло­
гични, микробиологични, вирусологични и други 
изследвания);
1.2.5.3. Връзка с медико-техническа лабора­
тория;
1.2.5.4. Връзка с лечебно заведение, осъществя­
ващо дейности по дентална и орална физиотерапия;
1.2.5.5. Връзка с лечебно заведение, осъщест­
вяващо рентгенографски изследвания. 
1.3. Кадрово обезпечаване
Специалността „Детска дентална медицина“ се 
осъществява от магистър по дентална медицина със 
специалност по детска дентална медицина. Специа­
листът може да упражнява дейността самостоятелно 
или в екип, включващ и медицинска сестра.
1.3.1. Отговорен за прилагане на стандарта 
е лекарят по дентална медицина със специал­
ност „Детска дентална медицина“. Той има за 
задължение:
1.3.1.1. Да осъществява пълния обем дейности 
на специалността „Детска дентална медицина“, 
раздел І, т. 2 и 3;
1.3.1.2. Да осъществи контакт с детето и не­
говите родителите за събиране на изчерпателна 
анамнеза и обяснение на конкретните лечебно-
профилактични процедури, които се налага да 
бъдат изпълнени;
1.3.1.3. Да получи съгласно нормативноустано­
вения ред информирано съгласие за предстоящата 
профилактично-лечебна дейност;
1.3.1.4. Да регистрира и поддържа база данни 
от направените прегледи, лечебно-профилактични 
програми, контролни и прогнозни резултати за 
всеки отделен пациент;
1.3.1.5. Да осъществява контрол върху рабо­
тата на медицинската сестра или друг помощен 
персонал, ако има такъв;
1.3.1.6. Да следи за спазване на хигиенните 
норми в лечебното заведение и да осъществява 
превенция на кръстосани инфекции;
1.3.1.7.  Да защитава правата на своите пациен­
ти, свързани с регламентираната от специалността 
дейност;
1.3.2. Медицинската сестра, включена в екипа 
на лекаря по дентална медицина, е длъжна:
1.3.2.1. Да познава основните профилактични, 
диагностични и лечебни методики (с цел осигуря­
ване на необходимите на лекаря по дентална ме­
дицина инструментариум, материали, лекарствени 
продукти, медицински изделия и др.);
1.3.2.2. Да следи за документацията и регис­
трацията на всеки пациент;
1.3.2.3. Да поддържа базата данни, свързана 
с лечебно-профилактичната дейност в кабинета;
1.3.2.4. Да притежава нужните психо-социални 
умения за работа с деца в дентален кабинет;
1.3.2.5. Да участва активно в мотивацията на 
детето и родителите за поддържане на орално здраве;
1.3.2.6. Да участва в процеса на моделиране 
на поведението на детето за активно участие в 
денталното лечение;
1.3.2.7. Да прилага профилактично-мотиваци­
онни програми върху децата пациенти и провежда 
разяснителна работа с децата и техните родители по 
въпросите на оралното здраве и профилактиката;